Diari Oficial de la Generalitat Valenciana


Sumari del DOGV 6312, del 16-07-2010 (2010/8124)

Resolució de 14 de juliol de 2010, de la secretària autonòmica de Comunicació de la Presidencia, per la qual s'amplia el termini per a adjudicació provisional de les concessions en la licitació convocada mitjançant Resolució de 2 de febrer de 2010.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6312

Data del DOGV
:   16-07-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/8124


Data del document
:   14-07-2010

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * contracte administratiu

Resolució de 14 de juliol de 2010, de la secretària autonòmica de Comunicació de la Presidencia, per la qual s'amplia el termini per a adjudicació provisional de les concessions en la licitació convocada mitjançant Resolució de 2 de febrer de 2010. [2010/8124]  
Mitjançant una Resolució de 2 de febrer de 2010, publicada en el DOCV núm. 6200, de 5 de febrer de 2010, es va convocar una licitació pública mitjançant el procediment obert per a l'adjudicació de concessions per a l'explotació de programes del servei públic de la televisió digital terrestre amb cobertura local, i es van aprovar els plecs de clàusules administratives particulars i de prescripcions tècniques per les quals havia de regir-se la licitació esmentada.  
La clàusula 25 del plec de clàusules administratives particulars estableix que el Consell disposarà d'un termini de quatre mesos, comptadors des de l'acte públic d'obertura de les proposicions, per a l'adjudicació provisional de les concessions. Aquest termini podrà ser prorrogat si l'òrgan de contractació ho considera convenient.  
L'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estableix que l'administració, excepte precepte en contra, podrà concedir d'ofici o a petició de les persones interessades, una ampliació dels terminis establits, que no excedisca de la meitat d'aquests, si les circumstàncies ho aconsellen i amb això no es perjudiquen drets de tercer.  
Per tot això que s'ha exposat, en exercici de les competències delegades pel president de la Generalitat mitjançant la Resolució de 2 de setembre de 2009, publicada en el DOCV núm. 6100, d'11 de setembre de 2009, resolc:  
Ampliar en dos mesos, fins al 15 de setembre de 2010, el termini per a l'adjudicació provisional de les concessions en la licitació convocada mitjançant una Resolució de 2 de febrer de 2010, publicada en el DOCV núm. 6200, de 5 de febrer de 2010, per a l'adjudicació de concessions per a l'explotació de programes del servei públic de la televisió digital terrestre amb cobertura local.  
València, 14 de juliol de 2010.- La secretària autonòmica de Comunicació (per delegació del president, d'acord amb la Resolució de 2 de setembre de 2009, publicada en el DOCV núm. 6100, de 11.09.2009): Nuria Romerar Castillo.